b'\n_START_ARTICLE_\nSiron\n_START_PARAGRAPH_\nSiron (my\xc3\xb6s Syron) (n. 50 eaa.) oli antiikin kreikkalainen epikurolaiseen koulukuntaan kuulunut filosofi. H\xc3\xa4n oli runoilija Vergiliuksen opettaja ja opetti omassa koulussaan Napolissa._NEWLINE_Vergiliuksen nimiin on laitettu Appendix Vergilianassa kaksi runoa, jotka mainitsevat Sironin, ja joissa kirjoittaja puhuu rauhan etsimisest\xc3\xa4 Sironin seurassa tai h\xc3\xa4nen viisaiden opetustensa etsimisest\xc3\xa4._NEWLINE_My\xc3\xb6s Cicero mainitsee Sironin useita kertoja, ja puhuu t\xc3\xa4st\xc3\xa4 sek\xc3\xa4 Filodemoksesta \xe2\x80\x9dhyvin\xc3\xa4 kansalaisina ja mit\xc3\xa4 oppineimpina miehin\xc3\xa4\xe2\x80\x9d. 400-luvulla kirjoittanut kommentaattori Servius v\xc3\xa4itti, ett\xc3\xa4 Vergilius kunnioitti Sironia kuudennen Eclogaen henkil\xc3\xb6hahmolla nimelt\xc3\xa4 Silenus.'